[Foto's] Vyf ontsnap by Bela Bela | Maroela Media
Die Limpopo-polisie het 'n volskaalse soektog van stapel gestuur na vier gevangenes wat Sondagaand uit aanhouding by die Bela Bela-polisiestasie ontsnap het.
Brig. Motlafela Mojapelo, provinsiale polisiewoordvoerder, het Maandag gesê vyf gevangenes het omstreeks 22:00 daarin geslaag om te ontsnap. 'n 29-jarige verdagte is kort daarna net buite die polisiestasie weer in hegtenis geneem. Die ander vier het in die donkerte verdwyn en is steeds soek.
Hulle is Silence Dube (29) van Shoshanguve, Philani Sithole (30) van Mabopane, Thabang Dube (30) van Mabopane en Joshua Mogashoa. Mogashoa se ouderdom is in dié stadium nog nie bekend nie en die polisie het ook nie 'n foto van hom beskikbaar gehad nie.
"Al vyf verdagtes is weens 'n gewapende rooftog in hegtenis geneem wat op die N1-snelweg tussen Pienaarsrivier en Bela Bela plaasgevind het," het Mojapelo gesê.
Die polisie het 'n beroep op die publiek gedoen om foto's van die verdagtes te versprei in die hoop dat hulle vinniger opgespoor kan word. Mense wat die verdagtes sien, kan die polisie by 086 001 011 bel.
Bela-Bela Limpopo Warmbad
Wanneer gevangenisse na die polisie se selle geneem word vryf hulle hulle hande en se vir mekaar "Dis net 'n kwessie van tyd dan ons ons weer vry". Dit gebeur klokslag dat kriminele ontsnap uit polisie selle en so gaan dit aan, week vir week.
"Inside job" weereens.Arresteer die polisie lede wat aan diens was.
Stem Chris Ws – dis die hoeveelste keer war dit gebeur dis defnitief "inside job" – arresteer hulle en sluit hulle ook toe – die waarheid sal vinnig dan uitkom.